Bustamanteov kodeks
Bustamanteov kodeks (službeno: Código de Derecho Internacional Privado; srpskohrvatski: Kodeks međunarodnog privatnog prava) je naziv za sporazum koji je za cilj imao uspostaviti zajednička pravila međunarodnog privatnog prava za Amerike. Zajedničke ideje i pravila razradio je kubanski stručnjak Antonio Sánchez de Bustamante y Sirvén, a izložene su na VI. Panameričkom kongresu u Havani 1928. godine. Sporazum je potpisan 20. veljače 1928. godine od strane dvadeset zemalja, a kao aneks istome dodan je i Sporazum iz Havane. 

Unatoč vrlo širokoj prihvaćenosti, nekoliko je zemalja odbacilo sporazum. Sjedinjene Države su se povukle usred pregovora, Meksiko i Kolumbija su ga potpisale, ali ne i ratificirale, dok su isto učinile Argentina, Paragvaj i Urugvaj, ali ostajući pri pravilima iz Montevidea po pitanju međunarodnog privatnog prava. Te su zemelj također dodale i brojne rezerve na ugovor, međutim to su uradile i neke koje su ga ratificirale. Danas je ugovor ratificiralo ukupno 15 od 20 zemalja koje su ga potpisale. 

Temeljna svrha ugovora bila je unifikacija pravila o međunarodnoj trgovini između zemalja potpisnica. Međutim, brojne rezervacije koje su zemlje proglasile, a koje se odnose na one odredbe koje su bila kontradiktorne s nacionalnim pravom, uvelike su poremetile njegovo redovno funkcioniranje. Međutim, njegov utjecaj i dalje ostaje značajan u regionalnom kontekstu.

Status ugovora

 Stupac 'Bilješke' odnosi se na rezervacije i deklaracije koje su države iznijele u vezi s ugovorom.

Vanjske poveznice

 Text of the Bustamante Code (in Spanish PDF)
 Signatures and ratifications

Pravo na Kubi
Međunarodni ugovori
Međunarodno pravo